PMIndiaData/PMIndiaSum huggingface dataset:
పారాలింపిక్స్ఆటల లో బాడ్ మింటన్ లో రజత పతకాన్ని గెలిచినందుకు శ్రీ సుహాస్ యతి రాజ్ కుఅభినందనలు తెలిపిన ప్రధాన మంత్రి

టోక్యో లో పారాలింపిక్స్ ఆట‌ల లో బాడ్ మింటన్ లో రజత ప‌త‌కాన్ని గెలిచినందుకు శ్రీ సుహాస్ యతిరాజ్ కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. మరియు క్రీడల విచిత్ర కలయిక! @dmgbnagar Suhas Yathiraj గారు ఆయన అసాధారణమైనటువంటి క్రీడా ప్రదర్శన తో యావత్తు దేశ ప్రజల దృష్టి ని తన వైపునకు తిప్పివేసుకొన్నారు. బాడ్ మింటన్ లో రజత ప‌త‌కాన్ని గెలిచినందుకు ఆయన కు అభినందన లు. ఆయన భావి ప్రయాసల కు గాను ఆయన కు ఇవే శుభాకాంక్ష లు’’ అని ప్ర‌ధాన మంత్రి ఒక ట్వీట్ లో పేర్కొన్నారు.
భారతదేశానికి చెందిన ఇండియన్ కౌన్సిల్ ఆఫ్ మెడికల్ రిసర్చ్ (ఐసిఎమ్ఆర్) కు మరియు జర్మనీ కిచెందిన డాయ్ శే ఫోర్స్ చుంగ్స్ జెమయింషాఫ్ట్ ఇ.వి. (డిఎఫ్ జి)  కి మధ్య సంతకాలైన అవగాహన పూర్వక ఒప్పంద పత్రాని కిఆమోదం తెలిపిన మంత్రిమండలి

ఇండియన్ కౌన్సిల్ ఆఫ్ మెడికల్ రిసర్చ్ (ఐసిఎమ్ఆర్) కు, జర్మనీ కి చెందిన డాయ్ శే ఫోర్స్ చుంగ్స్ జెమయింశాఫ్ట్ ఇ.వి. (డిఎఫ్ జి) కి మధ్య 2021వ సంవత్సరం డిసెంబర్ లో సంతకాలైనటువంటి మరియు భారత ప్రభుత్వ (వ్యాపార లావాదేవీ) నియమాలు, 1961 తాలూకు రెండో షెడ్యూలు లోని నియమం 7 (డి) (i) కి అనుగుణం గా ఉన్నటువంటి అవగాహన పూర్వక ఒప్పంద పత్రం (ఎమ్ఒయు) గురించిన వివరాల ను ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గాని కి తెలియ జేయడమైంది. ఎమ్ఒయు యొక్క ముఖ్య ఉద్దేశ్యాలు: టాక్సికాలజీ, ఉపేక్ష కు లోనైన (ఉష్ణదేశ సంబంధి) వ్యాధి, అసాధారణమైనటువంటి వ్యాధులు మరియు పరస్పర హితం ముడిపడ్డ మరే ఇతర రంగాలు సహా చికిత్స సంబంధి విజ్ఞ‌ానం / ఆరోగ్య పరిశోధన రంగాల లో సహకరించుకోవాలి అనేవి ఈ ఎమ్ఒయు ముఖ్య ఉద్దేశ్యాలు గా ఉన్నాయి. విజ్ఞాన శాస్త్ర సంబంధి పరిశోధనల లో, సాంకేతిక విజ్ఞాన పరమైన అభివృద్ధి లో సహకారం అనే దానిలో సంయుక్త ఆర్థిక నిధులతో పాటు పరిశోధకుల సేవ ల ఆదాన ప్రదానం, సంయుక్త సదస్సుల, గోష్ఠుల, కార్యశాలల నిర్వహణ కు అవసరమైనటువంటి ఆర్థిక సహాయం కూడా కలసి ఉన్నాయి. అవి ఉన్నత విజ్ఞాన శాస్త్ర ప్రమాణాల ను ఏర్పరచగలవు. అంతేకాక వైజ్ఞానిక దృష్టికోణం లో నుంచి చూస్తే మహత్వపూర్ణ విజ్ఞాన సంబంధి ప్రగతి కి లాభసాటి గానూ పరిణమించగలవు. ఆర్థిక పరమైన ప్రభావం: విజ్ఞాన శాస్త్ర పరిశోధన లలోను, సాంకేతిక విజ్ఞానం సంబంధి అభివృద్ధి లోను సహకరించుకోవడం లో శాస్త్రీయ పరిశోధన పథకాల కు సంయుక్తం గా నిధుల ను అందించడంతో పాటు పరిశోధకుల సేవల ను ఇరు పక్షాలు వినియోగించుకోవడం, సంయుక్త సదస్సు లకు, గోష్ఠులకు, వర్కుషాపుల కు ఆర్థిక సహాయం వంటివి భాగం గా ఉంటాయి. ఈ తరహా కార్యక్రమాలు ఉన్నత వైజ్ఞ‌ానిక ప్రమాణాలను ఏర్పరచడమే గాక వైజ్ఞ‌ానిక దృష్టికోణం లో నుంచి చూస్తే మహత్వపూర్ణ విజ్ఞాన సంబంధి ప్రగతి కి లాభసాటి గానూ పరిణమించగలవు.
‘‘జన్ జాతీయ గౌరవ దివస్ ద్వారా దేశం యొక్క ఆదివాసివారసత్వం పట్ల గౌరవాన్ని వ్యక్తం చేయడం, అలాగే ఆదివాసి సముదాయం అభివృద్ధి కోసంసంకల్పం తీసుకోవడం అనేవి ‘పంచ ప్రాణ్’ సంబంధిత శక్తి లో భాగం గా ఉన్నాయి’’

భగవాన్ బిర్ సా ముండా మరియు కోట్ల కొద్దీ జనజాతీయ శూరులు కన్న కలల ను నెరవేర్చడం కోసం దేశ ప్రజలు ‘పంచ ప్రాణా’ల అండదండల తో ముందుకు సాగిపోతున్నారు అని ప్రధాన మంత్రి శ్రీ నరేంద్ర మోదీ అన్నారు. ‘‘జన్ జాతీయ గౌరవ్ దివస్ మాధ్యం ద్వారా దేశం యొక్క ఆదివాసి వారసత్వం పట్ల సమ్మానాన్ని వ్యక్తం చేయడం తో పాటు గా ఆదివాసి సముదాయం యొక్క అభివృద్ధి కై సంకల్పాన్ని తీసుకోవడం అనేవి ఈ శక్తి లో ఓ భాగం గా ఉంది’’, అని ఆయన అన్నారు. జన్ జాతీయ గౌరవ్ దివస్ సందర్భం లో ప్రధాన మంత్రి ఒక వీడియో సందేశం మాధ్యం ద్వారా దేశ ప్రజల కు ఈ రోజు న శుభాకాంక్షల ను వ్యక్తం చేశారు. భగవాన్ బిర్ సా ముండా కు ప్రధాన మంత్రి శ్రద్ధాంజలి ని సమర్పించారు. నవంబర్ 15వ తేదీ అనేది ఆదివాసి సంప్రదాయాన్ని ఒక ఉత్సవం గా జరుపుకొనే రోజు అని ప్రధాన మంత్రి అన్నారు. ఎందుకంటే భగవాన్ బిర్ సా ముండా కేవలం మన స్వాతంత్య్ర సమరం లో ఒక వీరుడు మాత్రమే కాదు, ఆయన మన ఆధ్యాత్మిక మరియు సాంస్కృతిక శక్తి కి ఒక వాహకం గా ఉండేవారు అని ప్రధాన మంత్రి అన్నారు. స్వాతంత్య్ర సమరం లో ఆదివాసి సముదాయం అందించిన తోడ్పాటు ను ప్రధాన మంత్రి గుర్తు కు తెచ్చారు. అంతేకాకుండా, ఆదివాసి సముదాయం పాలుపంచుకొన్న కీలకమైన ఉద్యమాల ను మరియు స్వాతంత్య్రం కోసం వారు సలిపిన యుద్ధాల ను ఆయన స్మరించుకొన్నారు. తిలక్ మాంఝీ గారి నాయకత్వం లో సాగిన దామిన్ సంగ్రామ్, బుద్ధు భగత్ గారి ఆధ్వర్యం లో జరిగిన లర్ కా ఆందోళన్, సిద్ధు-కాన్హూ క్రాంతి, తానా భగత్ ఉద్యమం, బేగ్ డా భీల్ ఉద్యమం, నాయక్ డా ఉద్యమం, సంత్ జోరియా పరమేశ్వర్ మరియు రూప్ సింహ్ నాయక్, లిమ్ దీ దాహోద్ పోరు, మాన్ గఢ్ లో గోవింద్ గురు జీ, ఇంకా అల్లూరి సీతారామరాజు సారథ్యం లో రంప ఉద్యమం లను ప్రధాన మంత్రి జ్ఞప్తి కి తెచ్చుకొన్నారు. ఆదివాసి సముదాయం యొక్క తోడ్పాటు ను గుర్తించి, మరి వాటిని ఒక ఉత్సవ రూపం లో జరుపుకోవడానికి తీసుకొన్న చర్యల ను గురించి ప్రధాన మంత్రి వివరించారు. దేశం లో వివిధ ప్రాంతాల లో ఆదివాసి వస్తు సంగ్రహాలయాల ను గురించి, అలాగే జన్ ధన్, గోబర్ ధన్, వన్ ధన్, స్వయం సహాయక సమూహాలు, స్వచ్ఛ్ భారత్, పిఎమ్ ఆవాస్ యోజన, మాతృత్వ వందన యోజన, గ్రామీణ్ సడక్ యోజన, మొబైల్ కనెక్టివిటీ, ఏకలవ్య పాఠశాల లు, అటవీ ఉత్పత్తుల లో 90 శాతం వరకు ఉత్పత్తుల కు ఎమ్ఎస్ పి, సికిల్-సెల్ అనీమియ, ఆదివాసి పరిశోధన సంస్థ లు, కరోనా సంబంధి ఉచిత టీకామందు మరియు మిశన్ ఇంద్రధనుష్ వంటి పథకాలు దేశం లో ఆదివాసి సముదాయాని కి పెద్ద ఎత్తున ప్రయోజనాల ను అందించాయి అని ఆయన అన్నారు. ఆదివాసి సమాజ్ యొక్క పరాక్రమాన్ని గురించి, సాముదాయిక జీవనం గురించి ప్రధాన మంత్రి ప్రముఖం గా ప్రస్తావించారు. ఈ ఘనమైన వారసత్వం నుండి నేర్చుకొని భారతదేశం తన భవిష్యత్తు ను తీర్చిదిద్దుకోవలసి ఉంది. ఇందుకు గాను జన్ జాతీయ గౌరవ్ దివస్ ఒక అవకాశం గా, ఒక మాధ్యం గా తప్పక రూపొందుతుందని నేను తలుస్తున్నాను అంటూ ప్రధాన మంత్రి తన సందేశాన్ని ముగించారు. DS
నౌకాద‌ళ దినోత్సవాన (నేవీ డే) నలుగురు అవార్డు గ్రహీతలకు ఇన్నొవేషన్ ట్రోఫీలను అ౦దజేసిన ప్రధాని

నౌకాద‌ళ దినోత్సవం (నేవీ డే) సంద‌ర్భంగా ఈ రోజు జరిగిన‌ వేడుకలో నౌకాదళ సిబ్బ౦ది నూతన ఆవిష్కరణలకు ప్రోత్సహక౦గా ప్రధాన మంత్రి శ్రీ నరేంద్ర మోదీ నలుగురు అవార్డు గ్రహీతలకు ఇన్నొవేషన్ ట్రోఫీలను అ౦దజేశారు. భారత నౌకాద‌ళ యువ సిబ్బంది విశిష్టమైన, స్వదేశీ పరిజ్ఞానంతో కూడిన‌ ఆవిష్కరణలకు స౦బధి౦చిన‌ ప్రదర్శన నేవీ డే రిసెప్షన్ సమయ౦లో ప్రధానికి ఇవ్వబడింది .
స‌మాచార సాంకేతిక విజ్ఞానం మరియు ఎల‌క్ట్రానిక్స్ రంగంలో స‌హ‌కారాన్ని పెంపొందించుకొనేందుకు భారతదేశం, శ్రీ ‌లంక‌ ల‌ మ‌ధ్య సంతకాలు జరిగిన ఒక ఎమ్ఒయు వివరాలు మంత్రివర్గం దృష్టి కి

స‌మాచార సాంకేతిక విజ్ఞానం మరియు ఎల‌క్ట్రానిక్స్ రంగంలో ప‌ర‌స్ప‌ర స‌హ‌కారాన్ని పెంపొందించేందుకుగాను భారతదేశం, శ్రీ‌ లంక‌ ల‌ మ‌ధ్య కుదిరిన అవ‌గాహ‌నపూర్వక ఒప్పందం (ఎమ్ఒయు) గురించి ప్ర‌ధాన‌ మంత్రి శ్రీ నరేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివర్గ స‌మావేశం దృష్టి కి తీసుకురావడమైంది. చట్టం & న్యాయం, ఇంకా ఎల‌క్ట్రానిక్స్‌ & స‌మాచార సాంకేతిక విజ్ఞానం శాఖ‌ కేంద్ర మంత్రి శ్రీ ర‌వి శంక‌ర్ ప్ర‌సాద్ శ్రీ‌ లంక‌ ప‌ర్య‌ట‌నకు వెళ్లిన సంద‌ర్భంగా 2018 జ‌న‌వ‌రి 15 వ తేదీన ఈ ఎమ్ఒయు పై సంత‌కాలయ్యాయి. ఇ- గవర్నెన్స్, ఎమ్- గ‌వ‌ర్నెన్స్‌, ఇ- ప‌బ్లిక్ స‌ర్వీసెస్ డెలివ‌రీ, సైబ‌ర్ సెక్యూరిటీ, సాఫ్ట్‌వేర్ టెక్నాల‌జీ పార్కులు, స్టార్ట్- అప్ ఇకో సిస్ట‌మ్ త‌దిత‌రాల‌కు సంబంధించి స‌న్నిహిత సహ‌కారాన్ని పెంపొందించుకొనేందుకు ఈ ఎమ్ఒయు ను ఉద్దేశించారు. ఉభయ ప‌క్షాల‌కు చెందిన ప్ర‌తినిధుల‌తో కూడిన ఐటి & ఇ కార్యనిర్వాహక బృందాన్ని ఏర్పాటు చేయ‌డం ద్వారా ఈ ఎమ్ఒయు ను అమ‌లు చేయనున్నారు. ఐసిటి డమేన్‌ లో B2B మరియు G2G లు రెండింటిలోనూ ద్వైపాక్షిక స‌హ‌కారాన్ని మ‌రింత విస్త‌రింప‌చేస్తారు. పూర్వరంగం: ద్వైపాక్షిక‌, ప్రాంతీయ స‌హ‌కారం కింద ఇన్ఫ‌ర్మేష‌న్ మరియు క‌మ్యూనికేష‌న్ టెక్నాల‌జీ (ICT) రంగంలో అంత‌ర్జాతీయ స‌హ‌కారాన్నిపెంపొందించేందుకు ఎలక్ట్రానిక్స్ ,ఐటి మంత్రిత్వ‌ శాఖ‌ (MeitY) కు అధికారం ఇవ్వ‌బ‌డింది. ఐసిటి రంగంలో స‌మాచారాన్ని ఇచ్చి పుచ్చుకోవ‌డానికి, స‌న్నిహిత స‌హ‌కారానికి వివిధ దేశాల‌కు చెందిన స‌మాన హోదా గ‌ల సంస్థ‌లు, ఏజెన్సీలతో ఎమ్ఒయు లు / ఒప్పందాలను MeitY కుదుర్చుకొంది. వివిధ దేశాల‌తో స‌హ‌కారాన్ని ఇనుమడింపచేసుకోవ‌డానికి , ప్ర‌త్యేకించి కేంద్ర ప్ర‌భుత్వం తీసుకున్న డిజిట‌ల్ ఇండియా, మేక్ ఇన్ ఇండియా వంటి కార్య‌క్ర‌మాల కార‌ణంగా సాంకేతిక రంగంలో వ్యాపార అవ‌కాశాల‌ను అన్వేషించాల్సిన అవ‌స‌రం పెరిగింది. ప్ర‌ధాన‌ మంత్రి శ్రీ న‌రేంద్ర‌ మోదీ 2015 లో శ్రీ‌ ల‌ంకలో జ‌రిపిన ప‌ర్య‌ట‌న‌, భారతదేశానికి పొరుగున ఉన్న‌ దేశాల‌కు ప్ర‌థ‌మ ప్రాధాన్య‌మిచ్చే విధానంలో భాగంగానే చూడ‌వ‌చ్చు. ఇన్ఫ‌ర్మేష‌న్ టెక్నాల‌జీ రంగంలో స‌హ‌కారాన్ని మ‌రింత విస్త‌రించేందుకు, కొలంబో లొని భారతదేశ దౌత్య కార్యాలయం, విదేశీ వ్య‌వ‌హారాల మంత్రిత్వ‌ శాఖ , చురుకైన స‌హ‌కారానికి సంబంధించి ఒక ఫ్రేమ్‌వ‌ర్క్ ఏర్పాటు ఆవశ్యకతను నొక్కిచెప్పాయి. దీనితో ICT రంగంపై ప్ర‌ధాన దృష్టితో.. ముఖ్యంగా ఇ- గ‌వ‌ర్నెన్స్‌, సైబ‌ర్ సెక్యూరిటీ, B2B భాగ‌స్వామ్యం, ఐటి విద్య‌, ప‌రిశోధ‌న‌, ఆవిష్క‌ర‌ణ‌ ల‌కు సంబంధించి.. ప‌ర‌స్ప‌ర స‌హ‌కారానికి ఉద్దేశించినటువంటి ఒక స‌మ‌గ్రమైన అవ‌గాహ‌నపూర్వక ఒప్పందాన్ని కుదుర్చుకొనేందుకు MeitY సంప్రదింపులు జ‌రిపింది.
జిఎస్ టి ని పరిచయం చేయడంలో రాష్ట్రాల ముఖ్యమంత్రులు మరియు ఇతరుల సహకారానికి కృతజ్ఞతలు తెలిపిన మంత్రివర్గం

జిఎస్ టి ని పరిచయం చేయడంలో రాష్ట్రాల ముఖ్యమంత్రులు మరియు ఇతరులు అందజేసిన సహకారానికి గాను వారికి కృతజ్ఞతలు తెలుపుతూ ఒక తీర్మానాన్ని ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం సమావేశం ఆమోదించింది. “జిఎస్ టి స్వతంత్ర భారతదేశంలో అతి పెద్ద పన్నుల సంబంధిత సంస్కరణ. ఇది ప్రపంచంలో సమాఖ్య తరహా ప్రభుత్వ విధానం అమలవుతున్న దేశాలలో అత్యంత విస్తృతమైనటువంటి పరోక్ష పన్ను సంబంధిత సంస్కరణలలో ఒకటి. దీని ద్వారా బహుళ విధ పన్నులు, సెస్సులు, రేట్లు, అంగీకారాలు, ఇంకా పన్నుల కుమ్మరింత వంటి సంకీర్ణాలను తొలగించడం జరుగుతుంది. ఈ సమూల సంస్కరణ వ్యాపారం చేయడంలో గొప్ప సౌలభ్యానికి చోటు ఇవ్వడమే కాకుండా, వినియోగదారులు మరియు సాధారణ ప్రజానీకంపై మొత్తం మీద పన్నుల భారాన్ని తగ్గిస్తుంది కూడాను. జాతీయ సమైక్యత కు మరియు పోష సంబంధమైన సమాఖ్య తత్వానికి జిఎస్ టి ఒక ప్రసిద్ధ ఉదాహరణ. ఇది భారతదేశ సమాఖ్య తరహా ప్రజాస్వామ్య వ్యవస్థ పనితీరుకు ఒక నిదర్శనం. కేంద్ర ప్రభుత్వానికి మరియు అన్ని రాష్ట్రాల ప్రభుత్వాలకు మధ్య సన్నిహిత సహకారం నెలకొనడం, ఇంకా అలాగే అన్ని రాజకీయ పక్షాల మధ్య కూడా అంగీకారం కుదిరిన ఫలితంగా ఇది సాధ్యపడింది. అన్ని రాష్ట్రాల ప్రభుత్వాలు, అందరు ముఖ్యమంత్రులు, రాష్ట్రాల ఆర్థిక మంత్రులు, మరియు ఇంకా అన్ని రాజకీయ పక్షాలు అందించిన తోడ్పాటు తో దేశంలో 2017 జులై 1వ తేదీ నుండి జిఎస్ టి అమలులోకి రాబోతోంది. పైన చెప్పిన వారందరి సహకారాన్ని గుర్తించినట్లు 2017 జూన్ 22న ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన మంత్రివర్గం పేర్కొంది. కేంద్ర మంత్రివర్గం అన్ని రాష్ట్రాల ముఖ్యమంత్రులకు, జిఎస్ టి కౌన్సిల్ కు, జాతీయ స్థాయిలో, రాష్ట్ర స్థాయిలో గుర్తింపు ఉన్న రాజకీయ పక్షాల నాయకులకు, పార్లమెంటు సభ్యులకు, రాష్ట్రాల చట్ట సభల సభ్యులందరికీ, ఇంకా పరిశ్రమ మరియు వ్యాపార రంగ సంఘాలతో పాటు, సమాజంలోని అన్ని వర్గాల వారికి కృతజ్ఞతలు వ్యక్తం చేస్తోంది.”
పార్లమెంట్ నూతన భవనం కప్పు పైనచెక్కినటువంటి జాతీయ చిహ్నాన్ని ఆవిష్కరించిన ప్రధాన మంత్రి

పార్లమెంట్ నూతన భవనం పై కప్పు మీద చెక్కినటువంటి జాతీయ చిహ్నాన్ని ప్రధాన మంత్రి శ్రీ నరేంద్ర మోదీ ఈ రోజు న ఉదయం ఆవిష్కరించారు. ప్రధాన మంత్రి ఒక ట్వీట్ లో – ‘‘పార్లమెంట్ నూతన భవనం పై కప్పు మీద చెక్కినటువంటి జాతీయ చిహ్నాన్ని ఈ రోజు న ఉదయం పూట ఆవిష్కరించే గౌరవం నాకు లభించింది.’’ అని పేర్కొన్నారు. కొత్త పార్లమెంట్ నిర్మాణ పనుల లో పాలుపంచుకొన్న శ్రమజీవుల తో సైతం ప్రధాన మంత్రి భేటీ అయ్యారు. ‘‘పార్లమెంట్ రూపకల్పన లో భాగం పంచుకొన్న శ్రమజీవులతో నేను జరిపిన భేటీ అపురూపమైనటువంటిదిగా ఉంది. వారి ప్రయాసల ను చూసుకొని మనం గర్వపడుతున్నాం; మరి మన దేశ ప్రజల కోసం వారు అందించినటువంటి తోడ్పాటు ను సదా స్మరించుకోవడం జరుగుతూ ఉంటుంది కూడాను’’ అని ప్రధాన మంత్రి తెలిపారు. జాతీయ చిహ్నాన్ని మొత్తం 9500 కిలోగ్రాముల బరువు కంచు లోహాన్ని కరగించి పోత పోసి తయారు చేయడమైంది. ఆ జాతీయ చిహ్నం ఎత్తు 6.5 మీటర్లు ఉంది. పార్లమెంట్ నూతన భవనం యొక్క కేంద్రీయ రంగశాల కు అగ్రభాగాన ఈ సూచక చిహ్నాన్ని ఏర్పాటు చేయడం జరిగింది. ఈ చిహ్నానికి ఊతం గా దాదాపు గా 6500 కిలోగ్రాముల బరువు తో ఉండే ఒక ఉక్కు నిర్మాణాన్ని నిర్మించారు. పార్లమెంట్ నూతన భవనం కప్పు మీద జాతీయ చిహ్నాన్ని ఏర్పాటు చేయాలన్న భావన తో పాటు సంబంధిత ప్రక్రియ లు.. బంకమట్టి నమూనా ను తీర్చిదిద్దడం/ కంప్యూటర్ గ్రాఫిక్ ను తయారు చేయడం మొదలుకొని కంచు ను కరిగించి పోత పోయడం మరియు మెరుగులు పెట్టడం వరకు.. ఎనిమిది వివిధ దశల గుండా సాగాయి. ఆ తరువాత తుది రూపు సిద్ధమైంది.
నేపాల్ ప్ర‌ధాని శ్రీ శేర్ బ‌హాదుర్ దేవ్ బా తో టెలిఫోన్ లో మాట్లాడిన ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ ఈ రోజు నేపాల్ ప్ర‌ధాని శ్రీ శేర్ బ‌హాదుర్ దేవ్ బా తో టెలిఫోన్ లో మాట్లాడారు. ఇటీవ‌ల నేపాల్ లో వ‌ర‌ద‌ల కార‌ణంగా ప్రాణ న‌ష్టం వాటిల్లినందుకు ప్ర‌ధాన మంత్రి సంతాపం వ్య‌క్తం చేశారు. శాయ‌శ‌క్తులా స‌హాయం అందించేందుకు సిద్ధంగా ఉన్నామ‌ని ఈ సంద‌ర్భంగా శ్రీ దేవ్ బా తో శ్రీ మోదీ అన్నారు.
మొద‌టిసారి గా నిర్వ‌హిస్తున్న ఖేలో ఇండియా యూనివ‌ర్సిటీ గేమ్స్ ఆరంభమవుతున్నట్లు ప్ర‌క‌టించనున్న ప్ర‌ధాన మంత్రి

దేశం లో మొట్ట‌మొద‌టిసారి గా ఖేలో ఇండియా యూనివర్సిటీ గేమ్స్ 2020వ సంవ‌త్స‌రం ఫిబ్ర‌వ‌రి 22వ తేదీ న భువ‌నేశ్వ‌ర్ లో జ‌రుగనుండ‌గా ప్ర‌ధాన మంత్రి శ్రీ న‌రేంద్ర మోదీ ఆ ఆట ల యొక్క ప్రారంభ కార్య‌క్ర‌మం లో ప్ర‌సంగించ‌నున్నారు. వీడియో కాన్ఫ‌రెన్స్ మాధ్య‌మం ద్వారా ఈ ఆటల ను శ్రీ మోదీ ప్రారంభిస్తారు. ఒడిశా రాష్ట్ర ప్ర‌భుత్వం తో క‌ల‌సి భార‌త ప్ర‌భుత్వం ఖేలో ఇండియా యూనివ‌ర్సిటీ గేమ్స్ ను ప్రారంభించ‌నుంది. ఖేలో ఇండియా ప్రోగ్రాము ప్ర‌ధాన మంత్రి ఆలోచ‌న‌ల లో నుండి జనించింది. భార‌త‌దేశం లో ఆడేట‌టువంటి అన్ని ఆట‌ల కు సంబంధించి ఒక బ‌ల‌మైన ఫ్రేమ్ వ‌ర్క్ ను నిర్మించ‌డం ద్వారా క్రీడాసంస్కృతి ని అట్ట‌డుగు స్థాయి నుండి పున‌రుద్ధ‌రించ‌డం కోసం మరియు భార‌త‌దేశాన్ని ఒక ఘ‌న‌మైన‌టువంటి క్రీడ‌ ల దేశం గా ప్ర‌తిష్టించడం కోసం దీనిని ప్ర‌వేశ‌పెట్ట‌డ‌మైంది. ఖేలో ఇండియా యూనివ‌ర్సిటీ గేమ్స్ ను భువ‌నేశ్వ‌ర్ లో 2020వ సంవ‌త్స‌రం ఫిబ్ర‌వ‌రి 22వ తేదీ నాటి నుండి మార్చి నెల ఒక‌టో తేదీ వ‌ర‌కు నిర్వ‌హించ‌నున్నారు. భార‌త‌దేశం లో విశ్వ‌విద్యాల‌యాల స్థాయి లో నిర్వ‌హించే అతి పెద్దదైన పోటీ ఇది. దీని లో దేశవ్యాప్తం గా 150కి పైగా విశ్వ‌విద్యాల‌యాల కు చెందిన దాదాపు గా 3500 మంది క్రీడాకారులు పాల్గొంటారు. ఈ ఆటల లో.. విలువిద్య‌, అథ్లెటిక్స్‌, కుస్తీ, ఫెన్సింగ్‌, జూడో, ఈత‌, వెయిట్ లిఫ్టింగ్‌, మ‌ల్ల‌యుద్ధం, బ్యాడ్ మింటన్, బాస్కెట్ బాల్‌, ఫుట్ బాల్‌, హాకీ, టేబ‌ల్ టెనిస్‌, టెనిస్‌, వాలీబాల్, ర‌గ్బి, ఇంకా కబడ్డీ.. ఇలా మొత్తం 17 ఆట లు ఉంటాయి.
ఈ రోజు న జరిగిన పద్మ పురస్కారాల ప్రదాన కార్యక్రమం తాలూకు కొన్ని దృశ్యాలను శేర్ చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న జరిగిన పద్మ పురస్కారాల ప్రదాన కార్యక్రమం దృశ్యాలు కొన్నిటిని శేర్ చేశారు. జీవనాని కి సంబంధించిన వివిధ రంగాల లోని విశిష్ట వ్యక్తుల కు పురస్కారాల నుఆ కార్యక్రమం లో ప్రదానం చేయడం జరిగింది. ప్రధాన మంత్రి ఒక ట్వీట్ లో – ‘‘జీవనానికి సంబంధించినటువంటి వివిధ రంగాల లోని విశిష్ట వ్యక్తుల ను పద్మ పురస్కారాల ను అందజేసేందుకు ఈ రోజు న నిర్వహించిన ఒక కార్యక్రమం తాలూకు కొన్ని దృశ్యాలు కొన్ని ఇవిగో..’’ అని పేర్కొన్నారు.
అలహాబాద్ ఉన్నత న్యాయస్థానం 150వ వార్షికోత్సవాల ముగింపు వేడుకలో ప్రధాన మంత్రి ప్రసంగం

ప్రధాన మంత్రి శ్రీ నరేంద్ర మోదీ ఈ రోజు అలహాబాద్ ఉన్నత న్యాయస్థానం 150వ వార్షికోత్సవాల ముగింపు వేడుకను ఉద్దేశించి ప్రసంగించారు. ఈ సందర్భంగా ఆయన మాట్లాడుతూ.. అలహాబాద్ న్యాయస్థానం మన న్యాయ వ్యవస్థకు ఒక పుణ్య క్షేత్రం వంటిదని అన్నారు. న్యాయ వృత్తితో సంబంధం ఉన్నవారు కూడా మన స్వాతంత్ర్య పోరాటంలో ఒక కీలక పాత్రను పోషించారని, వలస వాదం బారి నుంచి ప్రజలను సంరక్షించారని ఆయన చెప్పారు. 2022 సంవత్సరంలో మనం 75వ స్వాతంత్ర్య వార్షికోత్సవాలను జరుపుకొనే నాటికి మనం ఎటువంటి భారతదేశాన్ని ఆవిష్కరించుకోవాలో ఆలోచన చేయవలసిందిగా ప్రజలకు ఆయన విజ్ఞప్తి చేశారు. ఆ దిశగా ప్రతి పౌరుడు ఒక మార్గ సూచీని సిద్ధం చేయాలని ఆయన అన్నారు. కేంద్ర ప్రభుత్వం 2014 మే నుండి సుమారు 1200 చట్టాలను రద్దు చేసినట్లు ప్రధాన మంత్రి చెప్పారు. ఈ శతాబ్దంలో సాంకేతిక విజ్ఞానం ఒక కీలకమైన పాత్ర పోషిస్తోందని, న్యాయ వ్యవస్థలో కూడా సాంకేతిక విజ్ఞానానికి ఎంతో అవకాశం ఉందని ఆయన అన్నారు. స్టార్ట్ అప్ రంగంలో పని చేస్తున్నవారు సాంకేతిక విజ్ఞానం, న్యాయ వ్యవస్థకు ఏ విధంగా తోడ్పడగలుగుతుంది అన్న అంశాలపై నూతన ఆవిష్కరణలకు నడుం కట్టాలని ఆయన కోరారు.
అంగీకరించదగ్గ పూచీకత్తు ల పరిమితి ని పెంచడం కోసం ఇమర్జెన్సి క్రెడిట్లైన్ గేరంటీ స్కీమ్ తాలూకు మూల నిధి లో పెంపునకు ఆమోదం తెలిపిన మంత్రిమండలి

ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఇమర్జెన్సి క్రెడిట్ లైన్ గేరంటీ స్కీమ్ (ఇసిఎల్ జిఎస్) యొక్క పరిమితి లో 50,000 కోట్ల రూపాయల మేరకు పెంపుదల ను అనుమతించి దానిని ఇప్పుడు ఉన్నటువంటి 4.5 లక్షల కోట్ల రూపాయల నుంచి 5 లక్షల కోట్ల రూపాయలు గా చేయడానికి ఆమోదాన్ని తెలిపింది. ఈ అదనపు రాశి ని ప్రత్యేకించి ఆతిథ్యం మరియు దానితో సంబంధం గల రంగాల లోని వ్యాపార సంస్థల కోసం నిర్ధారించడమైంది. కోవిడ్-19 మహమ్మారి కారణం గా ఆతిథ్యం మరియు సంబంధిత వ్యాపార సంస్థల లో తలెత్తిన గంభీర అంతరాయాల ను దృ ష్టి లో పెట్టుకొని, ఈ పెంపుదల నిర్ణయాన్ని తీసుకోవలసి వచ్చింది. అమలు తాలూకు ప్రణాళిక: ఇసిఎల్ జిఎస్ అనేది నిరంతరం గా సాగేటటువంటి ఒక పథకం గా ఉంది. 2 మొత్తం 50,000 కోట్ల రూపాయల మేర ఈ అదనపు సొమ్ము ను ఆతిథ్య రంగం మరియు ఆ రంగం తో సంబంధం గల రంగాల కు చెందినటువంటి వ్యాపార సంస్థల పై వెచ్చించడం జరుగుతుంది. ఈ పథకం యొక్క చెల్లుబాటు అవధి అయినటువంటి 2023 వ సంవత్సరం లో మార్చి నెల 31వ తేదీ లోపలే ఈ డబ్బు ను ఖర్చు చేయడం జరుగుతుంది. ప్రభావం: ఇసిఎల్ జిఎస్ ఇంతకు ముందే అమలు లో ఉన్న ఒక పథకం. మరి ఆతిథ్యం, ఇంకా దానితో సంబంధం గల రంగాలలో కోవిడ్-19 మహమ్మారి కారణం గా తలెత్తిన అంతరాయాల వల్ల ప్రభుత్వం విశేషించి ఈ రంగాల తో ముడిపడివున్న వ్యాపార సంస్థల కోసం అంటూ 50,000 కోట్ల రూపాయల రాశి ని నిర్ధారించడం జరిగింది. ఈ పెంపుదల ద్వారా, రుణాల ను అందించే సంస్థలకు ఈ రంగాల లోని వ్యాపార సంస్థల కు తక్కువ ఖర్చు తో 50,000 కోట్ల రూపాయల వరకు అదనంగా రుణాల ను ఇచ్చే దిశ లో ప్రోత్సహించి ఈ వ్యాపార సంస్థలకు వాటి కార్యనిర్వహణ పరమైన బాధ్యతల ను నెరవేర్చుకోవడానికి, వాటి వ్యాపారాల ను కొనసాగించుకోవడానికి వీలు ను కల్పించడం తో వాటి కి ఊరట లభిస్తుందన్న ఆశ ఉంది. ఇసిఎల్ జిఎస్ లో భాగం గా 2022వ సంవత్సరం ఆగస్టు 5వ తేదీ నాటికి ఇంచుమించు 3.67 లక్షల కోట్ల రూపాయల రుణాల ను మంజూరు చేయడమైంది. పూర్వరంగం: ఇప్పటికీ రూపు మాయని మహమ్మారి, మరీ ముఖ్యం గా ఆతిథ్య రంగంపై, తత్సంబంధిత రంగాల పై చాలా గంభీరమైన ప్రతికూల ప్రభావాన్ని ప్రసరింపచేసింది. ఇతర రంగాలు తిరిగి త్వరిత గతి న పుంజుకోగా, ఈ రంగాల కు మాత్రం దీర్ఘకాలం గా డిమాండు మందకొడి గా కొనసాగుతోంది. ఆతిథ్యం, సంబంధి రంగాలు తిరిగి నిలదొక్కుకోవాలి అంటే గనుక యోగ్యమైన జోక్యాల అవసరం ఎంతైనా ఉందన్న స్థితి ని ఈ పరిణామం సూచిస్తున్నది. అంతేకాక ఈ రంగాల కు ఇతర రంగాల తో ప్రత్యక్ష సంబంధాలు మరియు పరోక్ష సంబంధాలు ఉన్నందువల్లనూ, ఈ రంగాల లో అధిక ఉపాధి కి అవకాశాలు ఉన్నందువల్లనూ ఆర్థిక వ్యవస్థ మొత్తం మీద మళ్ళీ పుంజుకోవాలి అంటే అందుకు ఈ రంగాలు బలోపేతం కావడం కూడా ఎంతో అవసరం. దీనిని గుర్తించి, 2022-23 కేంద్ర బడ్జెటు లో ఇసిఎల్ జిఎస్ యొక్క చెల్లుబాటు ను 2023వ సంవత్సరం మార్చి నెల చివరి వరకు పొడిగించాలి అని, మొత్తం 5 లక్షల కోట్ల రూపాయల ఇసిఎల్ జిఎస్ పూచీకత్తు రక్షణ ను ఇవ్వడం కోసం మరో 50,000 కోట్ల రూపాయల సాయాన్ని ఇవ్వాలని ప్రకటించడమైంది. అదనపు రాశి ని విశేషించి ఆతిథ్య రంగం, ఆ రంగం తో ముడిపడ్డ రంగాల లోని వ్యాపార సంస్థల కు కేటాయించడమైంది. ప్రజల కు టీకామందు ను ఇప్పించే కార్యక్రమాన్ని ముమ్మర స్థాయి లో అమలు చేస్తుండడం, ఆంక్షల ను క్రమానుగతం గా తిరిగి వెనుకకు తీసుకోవడం, ఆర్థిక వ్యవస్థ మొత్తం మీద మెరుగుపడుతూ ఉండడం అనేవి ఈ రంగాల లో సైతం డిమాండు క్రమేపీ వృద్ధి చెందేందుకు అనువైన స్థితిగతుల ను ఏర్పరచాయి. ఈ అదనపు పూచీకత్తు తాలూకు రక్షణ అనేది ఈ రంగాలు శీఘ్రం గా కోలుకోవడానికి కూడా సాయపడుతుందన్న అంచనాలు ఉన్నాయి.
ప్రధాన మంత్రి శ్రీ నరేంద్ర మోదీ తో  ర‌శ్యన్ ఫెడ‌రేశ‌న్ విదేశాంగ మంత్రి  శ్రీ సర్జెయి లెవ్ రోవ్ భేటీ

రైసీనా డైలాగ్ లో పాలు పంచుకోవడం కోసం భారతదేశాని కి విచ్చేసిన ర‌శ్యన్ ఫెడ‌రేశ‌న్ విదేశీ వ్యవహారాల శాఖ మంత్రి శ్రీ సర్జెయి లెవ్ రోవ్ ప్రధాన మంత్రి శ్రీ నరేంద్ర మోదీ తో ఈ రోజు న సమావేశమయ్యారు. ర‌శ్య‌న్ ఫెడ‌రేశ‌న్ అధ్యక్షుడు శ్రీ వ్లాదిమీర్ పుతిన్ త‌ర‌ఫున శుభాకాంక్ష‌ల ను ప్ర‌ధాన మంత్రి కి విదేశీ వ్యవహారాల శాఖ మంత్రి శ్రీ లెవ్ రోవ్ అంద‌జేశారు. ప్ర‌ధాన మంత్రి నూత‌న సంవ‌త్స‌రం లో ర‌శ్య‌న్ ప్ర‌జ‌ల కు శాంతి మ‌రియు స‌మృద్ధి ప్రాప్తించాలని ఆకాంక్షిస్తూ వారి కి శుభకామనల ను వ్య‌క్తం చేశారు. ప్రధాన మంత్రి 2020వ సంవ‌త్స‌రం జ‌న‌వ‌రి 13వ తేదీ న అధ్య‌క్షుడు శ్రీ పుతిన్ తో టెలిఫోన్ ద్వారా జరిగిన విస్తృత చర్చ తో పాటు గత సంవ‌త్స‌రం లో ఉభ‌య దేశాల మ‌ధ్య ప్ర‌త్యేక మ‌రియు విశేషాధికారాల తో కూడిన వ్యూహాత్మ‌క భాగ‌స్వామ్యం లో చోటు చేసుకొన్న పురోగ‌తి ని కూడా ప్ర‌స్తావించారు. విజ‌య దినం తాలూకు 75వ వార్షికోత్స‌వాల లో పాలు పంచుకోవ‌డాని కి 2020వ సంవ‌త్స‌రం మే మాసం లో, అలాగే ఎస్‌సిఒ స‌మిట్‌, ఇంకా బ్రిక్స్ స‌మిట్ ల‌లో పాలు పంచుకోవ‌డం కోసం 2020వ సంవ‌త్స‌రం జులై లో ప్ర‌ధాన మంత్రి ర‌శ్యా సంద‌ర్శ‌న కై అధ్య‌క్షుడు శ్రీ పుతిన్ నిరీక్షిస్తున్నార‌ని విదేశాంగ మంత్రి శ్రీ లెవ్ రోవ్ చెప్పారు. అధ్య‌క్షుడు శ్రీ పుతిన్ తో భేటీ కావ‌డం కోసం అనేక సంద‌ర్భాలు ఈ సంవ‌త్స‌రం లో ప్రాప్తిస్తున్నాయంటూ ప్ర‌ధాన మంత్రి స‌హ‌ర్షం గా ప‌లికారు. తాను కూడా ఈ సంవ‌త్స‌రం చివర లో వార్షిక ద్వైపాక్షిక శిఖ‌ర స‌మ్మేళ‌నం జ‌రుగ‌నున్న సంద‌ర్భం లో అధ్య‌క్షుడు శ్రీ పుతిన్ కు భార‌త‌దేశం లో ఆతిథ్యాన్ని ఇచ్చేందుకు తాను ఎంతో కుతూహలం తో వేచి ఉన్నాన‌ని ఆయ‌న అన్నారు. ఇరు దేశాల కు మ‌ధ్య 2019వ సంవ‌త్స‌రం లో అనేక ముఖ్య‌మైన‌టువంటి నిర్ణ‌యాలు తీసుకోవడమైంది మరి వాటి ఫ‌లితాలు ఒనగూరాయని ప్ర‌ధాన మంత్రి అన్నారు. 2020వ సంవ‌త్స‌రం ర‌శ్య‌న్ ఫెడ‌రేశ‌న్ కు మ‌రియు భార‌త‌దేశాని కి మ‌ధ్య వ్యూహాత్మ‌క భాగ‌స్వామ్యం ఏర్ప‌డి 20వ వార్షికోత్స‌వ సంద‌ర్భం కూడా అని ఆయ‌న పేర్కొంటూ, ఈ సంవ‌త్స‌రం ఆయా నిర్ణ‌యాల అమ‌లు సంవ‌త్స‌రం కూడా కావాలి అని ఆయన అభిల‌షించారు. విదేశాంగ మంత్రి శ్రీ లెవ్ రోవ్‌ కీల‌క‌మైన‌టువంటి ప్రాంతీయ అంశాలు మ‌రియు అంత‌ర్జాతీయ అంశాల‌ లో ర‌శ్యా యొక్క వైఖ‌రి ని ప్ర‌ధాన మంత్రి కి వివరించారు.
పార్లమెంటు భవనం పై 2001 వ సంవత్సరం లో జరిగిన దాడి లో అమరులైన వారికిశ్రద్ధాంజలి ఘటించిన ప్రధాన మంత్రి

పార్లమెంటు భవనం పై 2001 వ సంవత్సరం లో దాడి జరిగిన సందర్భం లో అమరులు అయిన వారికి ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘పార్లమెంటు భవనం పై 2001వ సంవత్సరం లో దాడి జరిగిన సందర్భం లో అమరులు అయిన వారికి శ్రద్ధాంజలి ని సమర్పించాను. వారి సేవల ను, వారి సాహసాన్ని మరియు వారి త్యాగాన్ని మనం ఎన్నటికీ మరచిపోలేం.’’ అని పేర్కొన్నారు.
డాక్టర్ కెన్నెత్ డేవిడ్ కౌండా మృతికి – సంతాపం ప్రకటించిన ప్రధానమంత్రి

జాంబియా మాజీ అధ్యక్షుడు డాక్టర్ కెన్నెత్ డేవిడ్ కౌండా మృతి పట్ల ప్రధానమంత్రి శ్రీ నరేంద్ర మోదీ సంతాపం తెలిపారు. ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ – "గౌరవనీయులైన ప్రపంచ ప్రసిద్ధి చెందిన నాయకుడు, రాజనీతిజ్ఞుడు డాక్టర్ కెన్నెత్ డేవిడ్ కౌండా మరణ వార్త నన్నెంతో బాధకు గురి చేసింది. ఆయన కుటుంబ సభ్యులకు, జాంబియా ప్రజలకు, నా ప్రగాఢ సంతాపం తెలియజేస్తున్నాను." అని పేర్కొన్నారు.
ఆంధ్ర ప్రదేశ్ లోని విశాఖపట్నంలో ఇండియన్ ఇన్ స్టిట్యూట్ ఆఫ్ పెట్రోలియమ్ & ఎనర్జీ (ఐఐపిఇ) ఏర్పాటుకు ఆమోదం తెలిపిన మంత్రివర్గం

ఆంధ్ర ప్రదేశ్ లోని విశాఖపట్నంలో ఇండియన్ ఇన్ స్టిట్యూట్ ఆఫ్ పెట్రోలియమ్ & ఎనర్జీ (ఐఐపిఇ)ని పార్లమెంటులో చట్టం చేయడం ద్వారా ‘‘జాతీయ ప్రాధాన్యం కలిగిన సంస్థ’’గా ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్ష‌తన సమావేశమైన కేంద్ర మంత్రివర్గం ఆమోదం తెలిపింది. ఈ సంస్థ ఐఐటి మాదిరిగానే డిగ్రీలను ఇవ్వడానికి తగిన పాలన స్వరూపాన్ని మరియు శాసన సంబంధమైన ఆదేశాన్ని కలిగివుంటుంది. పెట్రోలియమ్ మరియు శక్తి అధ్యయనాలలో ఒక ‘‘శ్రేష్ఠతా కేంద్రం’’గా రూపొందడానికి ఈ సంస్థకు తగిన ప్రతిపత్తిని దఖలుపరచేందుకుగాను ఒక ప్రత్యేక చట్టాన్ని కూడా తీసుకువస్తారు. ఐఐపిఇ ని ఏర్పాటు చేయడానికి రూ. 655.46 మూలధన వ్యయంగాను మరియు ఎండోమెంట్ ఫండ్ రూపంలో రూ. 200 కోట్లు సమకూర్చేందుకు కూడా మంత్రివర్గం ఆమోదం తెలిపింది (చమురు కంపెనీల నుండి ఎండోమెంట్ నిధికి అందే రూ. 200 కోట్లకు ఇది అదనం). ఈ విధమైన ఒక సంస్థను నెలకొల్పాలని ఆంధ్ర ప్రదేశ్ పునర్ వ్యవస్థీకరణ చట్టం- 2014 లోని 13వ షెడ్యూలులో భాగంగా వాగ్దానం చేయడమైంది. పెట్రోలియమ్ రంగానికి నైపుణ్యం కలిగిన కార్మికులను సమకూర్చడంలో సంఖ్యాత్మకమైన మరియు గుణాత్మకమైన అంతరాన్ని భర్తీ చేయడంతో పాటు ఈ రంగం ఎదుగుదలకు అవసరమైన పరిశోధన కార్యకలాపాలను ప్రోత్సహించడం దీని ఉద్దేశం. కెజి-బేసిన్, విశాఖపట్నం శుద్ధి కర్మాగారం మరియు కాకినాడలో ఏర్పాటు చేయదలుస్తున్న పెట్రో కెమికల్ కాంప్లెక్స్ ల వంటి చమురు మరియు గ్యాస్ రంగ సంబంధిత కార్యకలాపాలకు సన్నిహితంగా ఈ ఇన్ స్టిట్యూట్ నెలకొననున్నందున ఐఐపిఇ యొక్క విద్యా సంబంధమైన కార్యక్రమాలకు, పరిశోధన సంబంధమైన కార్యక్రమాలకు తగిన అండదండలు లభించగలవని ఆశిస్తున్నారు. పూర్వరంగం: విశాఖపట్నం జిల్లాలోని సబ్బవరం మండలంలో ఐఐపిఇ ని ఏర్పాటుచేయడానికి ఆంధ్ర ప్రదేశ్ ప్రభుత్వం 200 ఎకరాల భూమిని ఉచితంగా కేటాయించింది. ఎపి సొసైటీ రిజిస్ట్రేషన్ యాక్ట్ 2001లో భాగంగా ఒక సొసైటీగా 2016 ఏప్రిల్ 18వ తేదీన ఐఐపిఇ ని రిజిస్టర్ చేశారు. 2016-17 విద్యా సంవత్సరం కోసం ఆంధ్ర యూనివర్సిటీ క్యాంపస్ లో ఒక తాత్కాలిక క్యాంపస్ ను పెట్రోలియమ్ ఇంజినీరింగ్, ఇంకా కెమికల్ ఇంజినీరింగ్ అనే రెండు అండర్ గ్రాడ్యుయేట్ ప్రోగ్రామ్ లను (ప్రతి విభాగంలో 50 యేసి మంది విద్యార్థులతో) ఏర్పాటు చేయడమైంది. ఈ ఇన్ స్టిట్యూట్ కు మార్గదర్శకత్వం వహించే బాధ్యతను ఖరగ్ పూర్ లోని ఐఐటి స్వీకరించింది.
నాటక రంగానికి చెందిన ప్రముఖ కళాకారుడు శ్రీ అబ్రాహిం అల్ కాజీ కన్నుమూత పట్ల సంతాపం వ్యక్తం చేసిన ప్రధాన మంత్రి

నాటక రంగానికి చెందిన ప్రముఖ కళాకారుడు శ్రీ అబ్రాహిం అల్ కాజీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ‘‘శ్రీ అబ్రాహిం అల్ కాజీ ని నాటక కళ ను భారతదేశం లో మరింత లోకప్రియం గా మార్చివేసేందుకు మరియు రంగస్థల ప్రదర్శనల ను భారతదేశం అంతటా సులభం గా అందుబాటులోకి తీసుకుపోయేందుకు ఆయన పడిన ప్రయాసల కు గాను స్మరించుకోవడం జరుగుతుంది. కళాజగతి కి మరియు సాంస్క్రుతిక జగతి కి ఆయన అందించిన తోడ్పాటు లు కూడా చెప్పుకోదగినటువంటివే. ఆయన మరణం తో తీవ్ర వ్యథ కు లోనయ్యాను. ఆయన కుటుంబం యొక్క శోకం లో మరియు ఆయన మిత్రుల యొక్క శోకం లో నేను కూడా పాలుపంచుకొంటున్నాను. ఆయన యొక్క ఆత్మ కు శాంతి లభించు గాక’’ అని ప్రధాన మంత్రి ట్విటర్ మాధ్యమం ద్వారా పంపిన ఒక సందేశం లో పేర్కొన్నారు.